Εγχειρίδιο χρήσης VAIO

Εργασία

# Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows

Όταν δεν είναι δυνατή η εκκίνηση των Windows, για να επαναφέρετε τα αρχεία συστήματος του υπολογιστή ακολουθήστε αυτά τα βήματα.

1. Εισάγετε τους δίσκους επαναφοράς στη μονάδα οπτικού δίσκου ή συνδέστε μια μονάδα USB flash στη θύρα USB του υπολογιστή VAIO ενώ ο υπολογιστής βρίσκεται σε κανονική λειτουργία.

1. Απενεργοποιήστε τον υπολογιστή VAIO.

1. Πατήστε το κουμπί ASSIST για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode) και επιλέξτε Έναρξη από μέσα (συσκευή USB / μονάδα οπτικού δίσκου) (Start from media (USB device/optical disc)).

Ακολουθήστε τις οδηγίες που εμφανίζονται στην οθόνη μέχρι να εμφανιστεί η οθόνη Επιλέξτε ένα από τα παρακάτω (Choose an option).

1. Επιλέξτε Αντιμετώπιση προβλημάτων (Troubleshoot), Επιλογές για προχωρημένους (Advanced options), και Επαναφορά Συστήματος (System Restore).

1. Επιλέξτε το λειτουργικό σύστημα που χρησιμοποιείτε.

Εμφανίζεται το παράθυρο Επαναφορά Συστήματος (System Restore).

1. Επιλέξτε Επόμενο (Next).

1. Επιλέξτε ένα σημείο επαναφοράς και Επόμενο (Next).

Εμφανίζεται το παράθυρο επιβεβαίωσης του επιλεγμένου σημείου επαναφοράς.

1. Για να επιβεβαιώσετε το σημείο επαναφοράς, επιλέξτε Τέλος (Finish).

Ο υπολογιστής VAIO θα επανεκκινήσει μετά την επαναφορά των αρχείων του συστήματος.
Σχετικό θέμα
Πληροφορίες για τη δημιουργία αντιγράφων ασφαλείας
Πληροφορίες για τους τύπους των αντιγράφων ασφαλείας
Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows
Επαναφορά δεδομένων με το εργαλείο VAIO Data Restore Tool
Δημιουργία σημείου επαναφοράς