Εγχειρίδιο χρήσης VAIO

Εργασία

# Προετοιμασία για επιτοίχια τοποθέτηση

Μπορείτε να τοποθετήσετε τον υπολογιστή VAIO σε τοίχο χρησιμοποιώντας έναν βραχίονα επιτοίχιας τοποθέτησης (δεν παρέχεται).
Χρησιμοποιήστε τέσσερις βίδες M4 (δεν παρέχονται) που είναι συμβατές με το πρότυπο οπών τοποθέτησης της Video Electronics Standards Association (VESA) 100mm × 100mm, για εγκατάσταση του υπολογιστή στον βραχίονα τοποθέτησής σας.
Σημείωση

- Το βάρος του υπολογιστή VAIO είναι εντός του εύρους υποστηριζόμενου βάρους του βραχίονα τοποθέτησης. Ανατρέξτε στο εγχειρίδιο του συστήματος τοποθέτησης για τις πληροφορίες βάρους.

- Όταν ο υπολογιστής VAIO είναι τοποθετημένος στον τοίχο μην ακουμπάτε αντικείμενα στο επάνω μέρος του, για να μην προκαλέσετε θραύση του πλαισίου και πτώση της κύριας μονάδας από τον τοίχο, με αποτέλεσμα την βλάβη του υπολογιστή ή τον προσωπικό τραυματισμό.

1. Απενεργοποιήστε τον υπολογιστή VAIO και τις περιφερειακές συσκευές και αποσυνδέστε το καλώδιο τροφοδοσίας και όλα τα καλώδια σύνδεσης.

1. Περιμένετε για λίγο έως ότου ο υπολογιστής επανέλθει στην αρχική του θερμοκρασία.

Τα εσωτερικά εξαρτήματα του υπολογιστή ενδέχεται να έχουν υψηλή θερμοκρασία μετά την απενεργοποίηση. Προσέχετε ώστε να αποφεύγετε εγκαύματα όταν χειρίζεστε τον υπολογιστή σε αυτήν την κατάσταση.

1. Αφαιρέστε το πίσω πλαίσιο του υπολογιστή.

1. Απλώστε ένα καθαρό πανί σε μια ίσια, επίπεδη επιφάνεια και τοποθετήστε επάνω τον υπολογιστή.

1. Αφαιρέστε τις εφτά βίδες (1) με ένα σταυροκατσάβιδο και βγάλτε το πόδι της βάσης (2) του υπολογιστή.

Σημείωση

- Το πόδι της βάσης είναι καλά στερεωμένο πάνω στον υπολογιστή σας VAIO. Συγκρατώντας το κάτω μέρος της κύριας μονάδας, πιάστε γερά το πόδι της βάσης και τραβήξτε τη βάση από τη μονάδα.

1. Αφαιρέστε τις οχτώ βίδες (3) από το πίσω μέρος του ποδιού της βάσης και βγάλτε την πλακέτα της βάσης τοποθέτησης (4).

Σημείωση

- Φυλάξτε τις βίδες που αφαιρέσατε για μελλοντική χρήση.

1. Αφαιρέστε τις δύο βίδες (5) από την πλακέτα της βάσης τοποθέτησης (6) και βγάλτε το τοίχωμα της βάσης.

1. Αναποδογυρίστε την πλακέτα της βάσης τοποθέτησης (7) και βιδώστε την στο πίσω μέρος του υπολογιστή χρησιμοποιώντας τις εφτά βίδες (8) που βρίσκονταν στο ίδιο μέρος στο βήμα 5.

Σημείωση

- Φροντίστε να σφίξετε τις βίδες με επαρκή ροπή.

1. Στερεώστε τον βραχίονα επιτοίχιας τοποθέτησης στον υπολογιστή με τέσσερις βίδες M4 (δεν παρέχονται).

Σημείωση

- Μην χρησιμοποιήσετε τις βίδες που βρίσκονται πάνω στον υπολογιστή σας VAIO.

1. Ακολουθήστε τις οδηγίες που παρέχονται στο εγχειρίδιο του βραχίονα τοποθέτησης για να τοποθετήσετε τον υπολογιστή.