Εγχειρίδιο χρήσης VAIO

Στοιχεία αναφοράς

# Σημειώσεις για την κατάσταση Αναστολής λειτουργίας

Προτού χρησιμοποιήσετε την κατάσταση Αναστολής λειτουργίας, διαβάστε τις ακόλουθες προφυλάξεις.

- Ορισμένες εφαρμογές ενδέχεται να μην υποστηρίζουν την κατάσταση αναστολής λειτουργίας. Κατά την εκτέλεση τέτοιων εφαρμογών, φροντίστε να τις κλείνετε πριν θέσετε τον υπολογιστή VAIO σε κατάσταση αναστολής λειτουργίας.

- Ορισμένες συσκευές USB ενδέχεται να μην υποστηρίζουν την κατάσταση Αναστολής λειτουργίας. Κατά την επαναφορά του υπολογιστή VAIO από κατάσταση αναστολής λειτουργίας, ενδέχεται να μην αναγνωρίσει αυτές τις συσκευές USB, ανάλογα με τον τύπο και τον αριθμό των συνδεδεμένων συσκευών USB.
  Αν δεν μπορείτε να θέσετε τον υπολογιστή σε κατάσταση αναστολής λειτουργίας, αποσυνδέστε όλες τις συσκευές USB και προσπαθήστε ξανά.

- Αν ο υπολογιστής VAIO εισέλθει σε κατάσταση αναστολής λειτουργίας όταν τα Windows ή ο υπολογιστής παρουσιάζουν αστάθεια λειτουργίας, ενδέχεται να μην επανέλθει από την κατάσταση αναστολής λειτουργίας. Συνιστώνται οι ακόλουθοι χειρισμοί:

- Πριν θέσετε τον υπολογιστή VAIO σε κατάσταση αναστολής λειτουργίας, αποθηκεύστε τα αρχεία σας και κλείστε όλες τις ανοιχτές εφαρμογές.

- Τερματίζετε τη λειτουργία του υπολογιστή VAIO κατά περιόδους.

- Ανάλογα με την κατάσταση των Windows, ο υπολογιστής VAIO δεν μπορεί να εισέλθει σε κατάσταση αναστολής λειτουργίας.

- Εάν ο υπολογιστής VAIO διαθέτει δέκτη τηλεόρασης, δεν είναι δυνατή η είσοδός του σε κατάσταση αναστολής λειτουργίας κατά τη διάρκεια:

- Εγγραφής.

- Προετοιμασίας για μία προγραμματισμένη εγγραφή, για παράδειγμα αμέσως πριν από την έναρξη της προγραμματισμένης εγγραφής.

- Λήψης πληροφοριών για απομακρυσμένη προγραμματισμένη εγγραφή (όταν η λειτουργία απομακρυσμένης προγραμματισμένης εγγραφής είναι ενεργοποιημένη).

- Αν ο υπολογιστής VAIO εισέλθει σε κατάσταση αναστολής λειτουργίας ενώ εκτελείται μία εργασία, όπως η εγγραφή ενός DVD, η εργασία ενδέχεται να ανασταλεί.

Σχετικό θέμα
Χρήση της κατάστασης Αναστoλής λειτoυργίας
Σημειώσεις για τη χρήση της παροχής ρεύματος