Εγχειρίδιο χρήσης VAIO

Εργασία

# Προσθήκη και αφαίρεση μονάδων μνήμης

Εάν θέλετε να αυξήσετε την ταχύτητα του υπολογιστή σας ή να βελτιώσετε την απόδοσή του κατά την ταυτόχρονη εκτέλεση πολλών προγραμμάτων, αυξήστε το μέγεθος της μνήμης, εγκαθιστώντας προαιρετικές μονάδες μνήμης.
Προτού αναβαθμίσετε τη μνήμη του υπολογιστή σας, ανατρέξτε στην ενότητα Σημειώσεις σχετικά με την προσθήκη και την αφαίρεση μονάδων μνήμης. [Πληροφ.]
Εάν εγκαταστήσετε μονάδες μνήμης σε δύο ή περισσότερες υποδοχές, ενεργοποιείται η κατάσταση διπλού καναλιού για τη βελτίωση της απόδοσης.
Ο τύπος της μονάδας και το μέγεθος της εγκατεστημένης μνήμης στον υπολογιστή σας ενδέχεται να διαφέρουν ανάλογα με το μοντέλο.

1. Απενεργοποιήστε τον υπολογιστή VAIO και τις περιφερειακές συσκευές και αποσυνδέστε το καλώδιο τροφοδοσίας και όλα τα καλώδια σύνδεσης.

1. Περιμένετε για λίγο μέχρι ο υπολογιστής σας VAIO να επανέλθει στη φυσιολογική του θερμοκρασία.

Τα εσωτερικά εξαρτήματα του υπολογιστή σας VAIO μπορεί να καίνε αμέσως μετά από την απενεργοποίησή του. Δείξτε προσοχή κατά τον χειρισμό του υπολογιστή σας VAIO σε αυτήν την κατάσταση, προκειμένου να αποφύγετε τα εγκαύματα.

1. Αφαιρέστε το πίσω πλαίσιο του υπολογιστή σας VAIO.

1. Απλώστε ένα καθαρό πανί σε μία λεία, επίπεδη επιφάνεια και τοποθετήστε πάνω τον υπολογιστή σας VAIO όπως υποδεικνύεται στην παρακάτω εικόνα. Αφαιρέστε τις βίδες με ένα σταυροκατσάβιδο για να ανοίξετε το κάλυμμα του διαμερίσματος της μονάδας μνήμης.

Σε ορισμένα μοντέλα χρησιμοποιούνται δέσμιες βίδες στο κάλυμμα του διαμερίσματος της μονάδας μνήμης, οι οποίες δεν μπορούν να αφαιρεθούν από αυτό.

1. Αγγίξτε ένα εξωτερικό μεταλλικό αντικείμενο για να αποφορτιστεί ο στατικός ηλεκτρισμός.

Μην αγγίζετε μεταλλικά αντικείμενα στο εσωτερικό του υπολογιστή σας VAIO.

1. Εάν δεν υπάρχει ελεύθερη υποδοχή, αφαιρέστε την εγκατεστημένη μονάδα μνήμης. Τραβήξτε τις γλωττίδες στην κατεύθυνση των βελών για να ανασηκωθεί η μονάδα σε γωνία (1) και, στη συνέχεια, τραβήξτε προς τα έξω τη μονάδα στην κατεύθυνση του βέλους (2).

1. Αφαιρέστε τη νέα μονάδα μνήμης από την αντιστατική συσκευασία της.

1. Κρατήστε τη μονάδα μνήμης από την άκρη της και σύρετέ την στην υποδοχή μονάδας μνήμης με τον ακροδέκτη της στραμμένο προς τα κάτω, ενώ παράλληλα ευθυγραμμίζετε την εγκοπή στη μονάδα με την μικρή προεξοχή στην υποδοχή.

Εάν σκοπεύετε να εγκαταστήσετε μόνο μία μονάδα μνήμης, τοποθετήστε την στην κατώτερη υποδοχή.

1. Κρατήστε τη μονάδα μνήμης από το άκρο της και ωθήστε τη μέχρι να «κουμπώσει» στη θέση της, όπως υποδεικνύει η εικόνα.

Οι γλωττίδες και στις δύο πλευρές της υποδοχής επανέρχονται στη θέση τους για να στερεώσουν καλά τη μονάδα. Μην αγγίζετε τυχόν IC (μαύρα εξαρτήματα) στη μονάδα μνήμης.

1. Επανατοποθετήστε το κάλυμμα του διαμερίσματος της μονάδας μνήμης και στερεώστε το με τις βίδες που αφαιρέσατε στο βήμα 3.

1. Επανατοποθετήστε το πίσω πλαίσιο του υπολογιστή σας.

Σημείωση

- Τοποθετήστε τις γλωττίδες του πλαισίου στις υποδοχές και πιέστε προς τα κάτω μέχρι να ακουστεί ο χαρακτηριστικός ήχος κλικ.

1. Συνδέστε όλα τα καλώδια σύνδεσης και τις περιφερειακές συσκευές που αφαιρέσατε στο Βήμα 1 και ενεργοποιήστε τον υπολογιστή.

1. Βεβαιωθείτε ότι το μέγεθος της μνήμης συστήματος έχει μεταβληθεί σωστά. [Πληροφ.]

Εάν το μέγεθος της υποδεικνυόμενης μνήμης συστήματος είναι σωστό, η εγκατάσταση της μονάδας μνήμης ήταν επιτυχής.
Σχετικό θέμα
Σημειώσεις σχετικά με την προσθήκη και την αφαίρεση μονάδων μνήμης