Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν η ενδεικτική λυχνία λειτουργίας ανάβει όταν πατάω το κουμπί λειτουργίας, αλλά η οθόνη μου παραμένει κενή;

- Βεβαιωθείτε ότι έχετε ρυθμίσει σωστά τη φωτεινότητα και την αντίθεση.

- Πατήστε τα πλήκτρα Alt+F4 αρκετές φορές για να κλείσετε το παράθυρο της εφαρμογής.
  Ενδέχεται να έχει προκύψει σφάλμα εφαρμογής.

- Αν περιμένετε για λίγο και η οθόνη του υπολογιστή παραμένει κενή, επανεκκινήστε τον υπολογιστή VAIO ακολουθώντας τις παρακάτω διαδικασίες με τη σειρά. Πρέπει να σημειωθεί ότι μετά από αυτές τις διαδικασίες ενδέχεται να καταστραφούν τα δεδομένα τα οποία επεξεργάζεστε.

- Αν κάποιες περιφερειακές συσκευές, όπως ένας εκτυπωτής ή μια συσκευή USB, ή και ο ίδιος ο υπολογιστής VAIO είναι συνδεδεμένα στο δίκτυο, αποσυνδέστε τα όλα.

- Πατήστε και κρατήστε πατημένο το κουμπί (Ενέργεια (Power)) για περισσότερα από τέσσερα δευτερόλεπτα και βεβαιωθείτε ότι έχει σβήσει η ενδεικτική λυχνία λειτουργίας. Στη συνέχεια, ενεργοποιήστε ξανά τον υπολογιστή VAIO.

- Αν το πρόβλημα εξακολουθεί, πατήστε και κρατήστε πατημένο το κουμπί (Ενέργεια (Power)) για περισσότερα από τέσσερα δευτερόλεπτα και βεβαιωθείτε ότι έχει σβήσει η ενδεικτική λυχνία λειτουργίας. Αποσυνδέστε όλα τα καλώδια που είναι συνδεδεμένα στον υπολογιστή VAIO, όπως το καλώδιο τροφοδοσίας, και περιμένετε περίπου πέντε λεπτά. Στη συνέχεια, τοποθετήστε όλα τα καλώδια και τις περιφερειακές συσκευές στη θέση τους και ενεργοποιήστε ξανά τον υπολογιστή.

- Αν δεν έχει εγκατασταθεί σωστά μια επιπλέον μονάδα μνήμης, μπορεί να μην ενεργοποιείται ο υπολογιστής VAIO.
  Η χρήση μονάδων μνήμης που δεν πληρούν τις προδιαγραφές της Sony ή η εσφαλμένη εγκατάσταση των μονάδων μνήμης ενδέχεται να προκαλέσουν αστοχία εκκίνησης ή αστάθεια λειτουργίας του υπολογιστή.
  Σε αυτήν την περίπτωση, εγκαταστήστε ξανά τη μονάδα μνήμης.
  Αν χρησιμοποιείτε μονάδα μνήμης που δεν φέρει την επωνυμία Sony, επικοινωνήστε με τον αντιπρόσωπο πωλήσεων ή με τον κατασκευαστή της μονάδας μνήμης.