Εγχειρίδιο χρήσης VAIO

Στοιχεία αναφοράς

# Πληροφορίες για το διεθνές πρόγραμμα ENERGY STAR(R)

Οι ακόλουθες πληροφορίες ισχύουν μόνο για τα προϊόντα με πιστοποίηση ENERGY STAR.
Ως συνεργάτης του ENERGY STAR, η Sony επιβεβαίωσε ότι αυτό το προϊόν συμμορφώνεται με τα πρότυπα του ENERGY STAR για την ενεργειακή απόδοση.
Το διεθνές πρόγραμμα γραφειακού εξοπλισμού ENERGY STAR είναι ένα διεθνές πρόγραμμα που προωθεί την εξοικονόμηση ενέργειας, μέσω της χρήσης υπολογιστών και εξοπλισμού γραφείου. Το πρόγραμμα υποστηρίζει την ανάπτυξη και τη διάδοση προϊόντων με λειτουργίες που μειώνουν αποτελεσματικά την κατανάλωση ενέργειας.
Για αναλυτικές πληροφορίες σχετικά με το πρόγραμμα ENERGY STAR, επισκεφθείτε τους ακόλουθους ιστοτόπους:

- http://www.energystar.gov/ (ΗΠΑ)

- http://www.eu-energystar.org/ (Ευρώπη)

Αυτός ο υπολογιστής σχεδιάστηκε σε συμμόρφωση με τις προδιαγραφές ENERGY STAR και παραδόθηκε με τις ακόλουθες ρυθμίσεις εξοικονόμησης ενέργειας, που εφαρμόζονται σε υπολογιστές που λειτουργούν με εναλλασσόμενο ρεύμα:

- Ο οπίσθιος φωτισμός της οθόνης LCD απενεργοποιείται αυτόματα μετά από 15 λεπτά αδράνειας, κατ' ανώτατο όριο.

- Ο υπολογιστής εισέρχεται αυτόματα σε κατάσταση Αναστολής λειτουργίας μετά από 30 λεπτά αδράνειας, κατ' ανώτατο όριο.

Πατήστε το κουμπί (Ενέργεια (Power)) για να επαναφέρετε τον υπολογιστή σας σε κατάσταση κανονικής λειτουργίας.