Εγχειρίδιο χρήσης VAIO

Στοιχεία αναφοράς

# Πληροφορίες ασφαλείας

Για αναλυτικές πληροφορίες ασφαλείας, ανατρέξτε στο παρεχόμενο εγχειρίδιο ασφαλείας.

## Υπολογιστής

- Αν σας πέσει ένα στερεό αντικείμενο ή κάποιο υγρό επάνω στον υπολογιστή σας VAIO, τερματίστε τη λειτουργία του υπολογιστή και αποσυνδέστε τον από την πρίζα. Ενδέχεται να χρειαστεί να ελεγχθεί ο υπολογιστής από εξειδικευμένο τεχνικό προσωπικό προτού τον λειτουργήσετε ξανά.

- Χρησιμοποιείτε μόνο ενδεδειγμένο περιφερειακό εξοπλισμό και καλώδια διασύνδεσης.

- Φροντίστε ώστε τα μικρά εξαρτήματα, όπως το "Memory Stick" και οι προσαρμογείς του "Memory Stick" να φυλάσσονται μακριά από τα παιδιά. Υπάρχει κίνδυνος κατάποσής τους.

## Παροχή ρεύματος

- Μην τοποθετείτε βαριά αντικείμενα επάνω στο καλώδιο τροφοδοσίας, καθώς μπορεί να προκληθεί πυρκαγιά.

- Για να αποσυνδέσετε το καλώδιο τροφοδοσίας, τραβήξτε το πιάνοντάς το από το βύσμα. Ποτέ μην τραβάτε το ίδιο το καλώδιο.

- Μην χρησιμοποιείτε κομμένα ή φθαρμένα καλώδια σύνδεσης.

- Αποσυνδέστε τον υπολογιστή VAIO από την πρίζα αν δεν πρόκειται να τον χρησιμοποιήσετε για μεγάλο χρονικό διάστημα.

- Κατά την αντικατάσταση μπαταριών AA:

- Βεβαιωθείτε ότι χρησιμοποιείτε εμπορικά διαθέσιμες μπαταρίες AA.

- Μην αναμιγνύετε παλιές (χρησιμοποιημένες) και νέες μπαταρίες.

- Βεβαιωθείτε ότι χρησιμοποιείτε τον ίδιο τύπο και κατασκευαστή μπαταρίας.

## Ποντίκι

- Μην κοιτάτε απευθείας το κόκκινο φως στο κάτω μέρος του οπτικού ποντικιού. Μπορεί να τραυματιστούν τα μάτια σας.

- Μην κοιτάτε απευθείας στο φακό στο κάτω μέρος του ποντικιού λέιζερ. Μπορεί να τραυματιστούν τα μάτια σας. Το φως λέιζερ δεν είναι ορατό.

## Ακουστικά

- Αποφεύγετε τη χρήση των ακουστικών σε υψηλή ένταση ήχου. Οι ειδικοί για τα θέματα ακοής συνιστούν να μην χρησιμοποιείτε τα ακουστικά για μεγάλα χρονικά διαστήματα και με αυξημένη ένταση του ήχου. Αν παρουσιαστεί ένα κουδούνισμα στα αυτιά σας, μειώστε την ένταση του ήχου ή διακόψτε τη χρήση τους.