Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν δεν είναι σταθερή η λειτουργία του υπολογιστή μου VAIO (εκκινούν τα Windows);

- Δοκιμάστε τις παρακάτω προτεινόμενες ενέργειες:

- Εκκινήστε το VAIO Care για να αναζητήσετε μια λύση. [Πληροφ.]

- Ανακτήστε τα αρχεία συστήματος του υπολογιστή. [Πληροφ.]
  Χρησιμοποιήστε το σημείο επαναφοράς που δημιουργήσατε πριν αρχίσει η λειτουργία του υπολογιστή VAIO να παρουσιάζει αστάθεια.

- Αν ο υπολογιστής VAIO άρχισε να παρουσιάζει αστάθεια μετά την εγκατάσταση μιας εφαρμογής ή ενός προγράμματος οδήγησης, απεγκαταστήστε την εφαρμογή ή το πρόγραμμα οδήγησης.

- Αν οι εφαρμογές και τα προγράμματα οδήγησης που υπήρχαν προεγκατεστημένα στον υπολογιστή VAIO δεν λειτουργούν σωστά, εγκαταστήστε τα ξανά. [Πληροφ.]

- Επαναφέρετε το σύστημα του υπολογιστή VAIO χρησιμοποιώντας ένα αντίγραφο ασφαλείας ειδώλου συστήματος, εφόσον έχετε δημιουργήσει τέτοιο αντίγραφο ασφαλείας. Για περισσότερες πληροφορίες, ανατρέξτε στη Βοήθεια και υποστήριξη των Windows (Windows Help and Support). [Πληροφ.]

- Αν το πρόβλημα εξακολουθεί, ακολουθήστε τις οδηγίες της ενότητας Ανανέωση του υπολογιστή VAIO για να εγκαταστήσετε ξανά το λειτουργικό σύστημα. [Πληροφ.]
  Αν το πρόβλημα εξακολουθεί μετά την ανανέωση του υπολογιστή VAIO, ακολουθήστε τις οδηγίες της ενότητας Ανάκτηση από την περιοχή επαναφοράς για να επαναφέρετε το σύστημα του υπολογιστή. [Πληροφ.]
  Ανάλογα με το μοντέλο που αγοράσατε, ο υπολογιστής ενδεχομένως να μην υποστηρίζει τη λειτουργία ανανέωσης.

- Αν δεν έχετε ακόμα δημιουργήσει δίσκους επαναφοράς, δημιουργήστε τους. [Πληροφ.]

- Φροντίστε να δημιουργήσετε αντίγραφο ασφαλείας των πολύτιμων δεδομένων σας πριν την επαναφορά του υπολογιστή VAIO. Για περισσότερες πληροφορίες, ανατρέξτε στη Βοήθεια και υποστήριξη των Windows (Windows Help and Support). [Πληροφ.]

Σημείωση

- Με την επαναφορά του συστήματος του υπολογιστή VAIO, διαγράφονται όλα τα δεδομένα που βρίσκονται στην ενσωματωμένη συσκευή αποθήκευσης.